stanford-oval/wikipedia huggingface dataset:
Babylon
Nykyaikana

Saksalainen Robert Koldewey suoritti vuonna 1899 Babylonin ensimmäiset arkeologiset kaivaukset. 1900-luvun alun kaivauksissa löydettiin muun muassa Ištarin portin osia, jotka vietiin näytteille Berliiniin. Babylonissa on nykyisin portin jäljitelmä, jonka kautta vierailijat tulevat alueelle. Alkuperäistä kaupunginmuuria on kuitenkin vielä jäljellä.
Irakin presidentin Saddam Husseinin aikana Babylonissa suoritettiin kaivauksia ja tutkimuksia, jotka arkeologien mukaan vahingoittivat aluetta. Saddam myös rakensi raunioiden päälle omia palatsejaan ensin 1980-luvun alussa ja myöhemmin 1990-luvulla. Kun Yhdysvallat valtasi Irakin vuonna 2003, sen sotilaat ottivat alueen väliaikaisesti haltuunsa. Kaupunkia ovat käyttäneet tukikohtanaan yhdysvaltalaiset ja puolalaiset sotilasjoukot.
Babylonista vain kaksi prosenttia on kaivettu esille. Alue on nykyisin avattu turismille, ja yli 13 000 irakilaista vieraili alueella vuonna 2012. Babylonin alue merkittiin 5. heinäkuuta 2019 Unescon maailmanperintökohteeksi. Nykyään tuhannet ihmiset elävät vanhan kaupungin ulkomuurin sisällä, ja yhteisöt kehittyvät nopeasti rakentamista rajoittavista laeista huolimatta. Rauniokaupunki on myös laajenevan teollisuuden uhkaama: sen itäisen osan ja muurin läpi on esimerkiksi vedetty öljyputki.
Babylonin rauniot 180 asteen panoraamakuvassa.
Vertauskuvallisuus

Babylon mainitaan Raamatussa lukuisia kertoja, aina kielteisessä yhteydessä. Tunnetuin kertomus on Babylonissa sijainneesta Baabelin tornista, jonka kerrottiin aiheuttaneen maailmaan kielten sekasorron.
Babylon on myös rastafariuskonnon mukaan tila, jossa tavoitellaan rahaa﻿ ja materiaa. Se on Raamatusta otettu vertauskuvallinen ilmaus, jota käytetään usein kuvaamaan länsimaisen yhteiskunnan rappiotilaa.
Aiheesta muualla

Wikimedia Commonsissa on kuvia tai muita tiedostoja aiheesta .
Kaikki maininnat Babylonista Raamatussa (Arkistoitu – Internet Archive)
Yle.fi: Babylon tavoittelee takaisin tarujensa hohtoa
Babylon Nebukadressarin aikana 500-luvulla eaa.
Rekonstruoitu Babylonin kaupunginmuurin Ištarin portti Berliinin Pergamon-museossa
Dolorex-juttu

Dolorex-juttu oli Dolorex-nimisen vahvan kipulääkkeen ympärille 1980-luvun alussa kietoutunut rikosvyyhti. Dolorex oli metadonia, joka on tarkoitettu käytettäväksi tabletteina kuolevien syöpäpotilaiden saattohoidossa. Dolorex-jutussa lääkettä oli välitetty huumeeksi pimeille markkinoille.Narkomaanit eivät käyttäneet Dolorexia tabletteina, vaan valmistivat siitä liuosta, jota he käyttivät suonensisäisesti.[lähde? ]
Dolorex-juttu tuli julkisuuteen maaliskuussa 1980. Jo edellisenä vuonna poliisi ja apteekit olivat kiinnittäneet huomiota siihen, että Dolorex-tabletteja liikkui katukaupassa valtavia määriä - näin siitä huolimatta, että Dolorexin käyttöä valvottiin tiukasti. Huumepoliisi otti kiinni päätekijöiksi epäillyn helsinkiläisen eläkeläispariskunnan, 54-vuotiaan miehen ja 57-vuotiaan naisen. Kun poliisi pyrki saamaan selville, mistä valtava Dolorex-tablettien määrä oli peräisin, ilmeni, että useat lääkärit olivat kirjoittaneet Dolorex-reseptejä tuhansille henkilöille. Oikeudenkäynnissä lääkärit väittivät olleensa tietämättömiä Dolorexin joutumisesta huumemarkkinoille.[lähde? ]
Dolorex-jutun ympärillä oli pyörinyt suuria rahasummia, tabletteja oli käytetty jopa maksuvälineinä. Yhden tabletin hinta katukaupassa oli 25–35 markkaa.[lähde? ] Syytteeseen asetettiin kaikkiaan 8 lääkäriä ja yhteensä 37 ihmistä. Välittäjistä suurin osa oli huumeiden käyttäjiä. Jutun syyttäjänä toimi Helsingin kaupunginviskaali Ritva Santavuori.
Apteekkarit olivat epäilleet, ettei heillä ollut oikeutta välittää Dolorexia aidoista lääkemääräyksistä huolimatta. He olivat tiedustelleet menettelyohjeita lääkintöhallituksesta, mutta sieltä ei ollut vastattu heidän tiedusteluihinsa. Jutun tutkinnan aikana apteekkarit auttoivat viranomaisia oma-aloitteisesti.
Oikeus antoi päätöksensä 25. helmikuuta 1981. Päätekijöinä ollut eläkeläispariskunta  tuomittiin jatketusta törkeästä huumausainerikoksesta ja varastetun tavaran kätkemisestä kahdeksi vuodeksi ja kahdeksi kuukaudeksi vankeuteen. Juttuun sekaantunut toinen eläkeläismies tuomittiin huumausainerikoksesta yhdeksi vuodeksi ja neljäksi kuukaudeksi sekä toinen eläkeläisnainen yhdeksi vuodeksi ja kolmeksi kuukaudeksi vankeuteen. Lääkäreistä kolme tuomittiin ehdollisiin vankeusrangaistuksiin, kaksi sakkoihin ja yksi jätettiin rikoksen vähäpätöisyyden vuoksi tuomitsematta. Hovioikeus kovensi neljän tekijän tuomioita: päätekijänä pidetty eläkeläisnainen sai 3 vuotta vankeutta, toinen eläkeläismies vuoden ja 10 kuukautta, toinen eläkeläisnainen vuoden ja kuusi kuukautta. Yhden lääkärin ehdollinen tuomio piteni kuukaudella, erään toisen muuttui ehdollisesta vankeudesta vajaan 10 tuhannen markan sakoksi. Kaikkiaan 37 syytetystä 20 sai vankeusrangaistuksen, 10 sakkotuomion ja seitsemän syytteet hylättiin.
Pari vuotta myöhemmin kerrottiin Dolorex-jutun vähentäneen suomalaislääkärien halukkuutta määrätä metadonia ja muita kovia kipulääkkeitä syöpäpotilaille ja muille tarvitseville niin, että niiden käyttö oli pudonnut jopa neljäsosaan entisestä.
Dolores Silva

Dolores Silva vuonna 2012.
Dolores Isabel Jácome Silva (s. 7. elokuuta 1991) on portugalilainen jalkapalloilija. Hän on pelipaikaltaan keskikenttäpelaaja. Hän on pelannut Portugalin naisten maajoukkueessa ennen vuoden 2022 EM-kilpailuja 136 maaottelua ja tehnyt niissä 16 maalia. Hän pelasi ensimmäisen naisten maaottelunsa maaliskuussa 2009.
Silva on kotimaansa lisäksi pelannut Saksassa kausina 2011–2017 seuroinaan FCR 2001 Duisburg, MSV Duisburg ja FF USV Jena sekä Espanjassa kaudella 2018–2019 Atlético Madridin joukkueessa. Nykyisin hän edustaa portugalilaisseura SC Bragaa.
Blot-Sven

| Uhri-Sven |
| --- | --- |
 Norstan riimukivi Uppsalan lähistöllä, jossa mainitaan Sven luultavasti viitaten Uhri-Sveniin
Ruotsin kuningas
Valtakausi:  n. 1084-1087
Edeltäjä:  Inge vanhempi
Seuraaja:  Inge vanhempi

Puoliso:  Helena Stenkilsdotter (luultavasti)
Lapset:  Erik Årsäll   Cecilia Svensdotter  
Uskonto:  Skandinaavinen muinaisusko
Blot-Sven ('uhri-Sven') oli 1200-luvulta peräisin olevan kuningasluettelon mukaan Ruotsin kuningas 1080-luvun puolivälissä. Hervörin saagan mukaan hän oli kuningas Inge vanhemman lanko.
Noin vuonna 1084 kristinuskon omaksunut Inge yritti lakkauttaa perinteiset Upsalassa toimitetut veriuhrit aasoille. Vaikka ruotsalaiset olivat tähän aikaan jo pääasiassa kristittyjä, he eivät hyväksyneet ikivanhasta perinteestä luopumista. Inge syrjäytettiin valtaistuimelta, ja uhraamaan valmis Sven nousi kuninkaaksi.
Noin vuonna 1087 Inge saapui sotajoukkoineen Upsalaan, surmasi Svenin ja nousi uudelleen kuninkaaksi.
Pehr Henrik Ling on kirjoittanut kuninkaasta näytelmän Blot-Sven (1924).
Baleares (1931)

| Baleares |
| --- | --- |


Aluksen vaiheet
Rakentaja:  Sociedad Española de Construcción Naval, Ferrol
Kölinlasku:  15. elokuuta 1928
Laskettu vesille:  20. huhtikuuta 1931
Palveluskäyttöön:  28. joulukuuta 1936
Poistui palveluskäytöstä:  upotettu 6. maaliskuuta 1938
Tekniset tiedot
Uppouma:  10 000 t (standardi) 13 496 t (kuormattu)
Pituus:  193,9 m (kokonaispituus)
Leveys:  19,52 m
Syväys:  6,51 m
Koneteho:  90 000 shp
Nopeus:  33 solmua
Miehistöä:  800
Aseistus
Aseistus:  8 × 8″ tykkiä 8 × 4,7″ tykkiä 12 × 40 mm ilmatorjuntatykkiä 3 × 20 mm ilmatorjuntatykkiä 12 × 21″ torpedoputkea
Baleares oli Espanjan laivaston vuonna 1931 vesillelaskettu Canarias-luokan raskas risteilijä, joka upposi Espanjan sisällissodassa vuonna 1938.
Valmistus

Alus tilattiin Sociedad Española de Construcción Navalilta (SECN) Ferrolista, missä köli laskettiin 15. elokuuta 1928. Alus laskettiin vesille 20. huhtikuuta 1931 ja otettiin palvelukseen 28. joulukuuta 1936. Palvelukseenotettaessa oli edelleen asentamatta aluksen neljäs tykkitorni, joka asennettiin vasta kesäkuussa 1937.
Palvelus

Alus tulitti tammikuussa 1937 sisaraluksensa kanssa Malagan ympäristöä tukien kansallismielisten hyökkäystä alueella. Malaga vallattiin 8. helmikuuta.
Alus kohtasi 12. heinäkuuta 1937 lähellä Valenciaa kuusi tasavaltalaisten hävittäjää, jotka suojasivat kahta rahtialusta. Lyhyen kahakan jälkeen tasavaltalaiset vetäytyivät.
Iltapäivällä 7. syyskuuta alus kohtasi Algerian rannikolla neljä tasavaltalaista rahtialusta, joita suojasivat risteilijät Libertad ja Méndez Núñez sekä kuusi hävittäjää. Seuranneessa Cape Cherchellin taistelussa hävittäjien suojaamat rahtialukset pakenivat ja risteilijät tulittivat toisiaan. Baleares vaurioitui Libertadin tykkitulessa pahoin ja sen ammusvarastossa syttyi tulipalo, mutta alus kykeni vaurioistaan huolimatta irtautumaan taistelusta.
Maaliskuussa 1938 Baleares, Canarias ja Almirante Cervera kohtasivat Cartagenan edustalla Libertadin ja Méndez Núñezin, joiden tukena oli viisi hävittäjää. Seuranneessa Cape Palosin taistelussa risteilijät tulittivat tuloksetta toisiaan. Tasavaltalaisten hävittäjät Sánchez Barcáiztegui, Lepanto ja Almirante Antequera laukaisivat torpedonsa. Kaksi tai kolme Lepanton laukaisemaa torpedoa osui Balearesiin A- ja B-tornin väliin laukaisten etummaisen ammusvaraston ja upottaen risteilijän. Aluksella olleista 1 206 miehistönjäsenestä sai surmansa 765. Surmansa saaneiden joukossa oli risteilijäosaston komentaja vara-amiraali Manuel Vierna Belando.
Britannian kuninkaallisen laivaston hävittäjät HMS Boreas ja HMS Kempenfelt osallistuivat eloonjääneiden pelastamiseen merestä. Pelastustyöt keskeytti tasavaltalaisten lentokoneiden hyökkäys, jossa sai surmansa yksi brittiläinen merimies.
Muistomerkit

Balearesin upotessa surmansa saaneiden muistoksi on pystytetty monumentti Palma de Mallorcaan. Baskikaupunki Ondárroaan, mistä monet surmansa saaneista oli kotoisin, on pystytetty kaksi muistomerkkiä: satamaan ja hautausmaalle.
Balearesin kaatuneiden muistomerkki Palma de Mallorcassa.
Käännös suomeksi
Bloor–Yongen metroasema

Asemalaituri linjalle yksi
Bloor–Yongen metroasema (engl. Bloor–Yonge Station) on Toronton metron asema Torontossa Kanadassa. Asema sijaitsee Toronton keskustassa Yonge Street ja Bloor Street -katujen risteyksessä, joka on myös metron pohjois-etelä-suuntaisen linjan yksi (Yonge–University) ja itä-länsi-suuntaisen linjan kaksi (Bloor–Danforth) risteys. Näitä kahtaa eri linjaa palveleva metroasema on Toronton metron vilkkain; asema palvelee arkipäivisin yli 200 000 matkustajaa päivässä.
Aiheesta muualla

Kuvia tai muita tiedostoja aiheesta Bloor–Yongen metroasema Wikimedia Commonsissa
Death Metal Finland

| Death Metal Finland Sotajumala |
| --- | --- | --- |

Studioalbumin tiedot
 Äänitetty : 18.–31. elokuuta 2003; 8.–14.9 2003 Sam’s Workshop
 Julkaistu: 27. syyskuuta 2004 2008 (2CD)
 Formaatti: CD
 Tuottaja(t): J. Saikkonen
 Tyylilaji: death metal
 Kesto: 33.31
 Levy-yhtiö: Woodcut Records
Sotajumalan muut julkaisut
| Panssarikolonna (EP) 2003 | Death Metal Finland 2004 | Teloitus 2007 |
Death Metal Finland on Sotajumalan esikoisalbumi, joka julkaistiin 27. syyskuuta 2004. Albumin sanoitukset käsittelevät yhtyeelle tyypillisesti sotaa.
Albumin kahden levyn uusintapainos julkaistiin 20. helmikuuta 2008. Toinen levy sisältää yhtyeen aiemmin singleillä, split-albumeilla sekä EP-levyillä julkaistuja kappaleita.
Kappaleet

| --- | --- |
 Standardipainos Meidän maa – 2.51  Elämän vihollinen – 3.38  Syyttömien veri – 2.41  Kuolleet – 4.50  Rakkaudesta sotaan – 1.52  Panssarikolonna – 2.15  Sisu sinivalkoinen – 2.43  Sotajumala – 2.09  Vanki – 3.59  Pommitus – 5.39 :  Uusintapainoksen CD2 – Rare Tracks Sotajumala  Pelkuri  105 päivää  Verimaa, isänmaa  Panssarikolonna  Sodan kauhu  Nimettömäksi jäänyt  Verimaa, isänmaa  Pommitus (previously unreleased 2003 version)  Ryssä mun leipääni syö (Klamydia cover)  8:15  Bind, torture, kill  Kuolinjulistus  Estrangulados 1—4 Sotajumala mcd (2001)  5—8 Panssarikolonna mcd (2003)  9—10 rare tracks (2003)  11—12 Sotajumala / Torture Killer split (2005)  13—14 Kuolinjulistus cds (2007)
Kokoonpano

105 (Teijo Hakkola) – laulu
Kosti Orbinski – kitara
Pete Lapio – kitara
Tomi Otsala – basso
Kokoonpano > Vierailijat

Timo Häkkinen – sessiorummut
Simo "Slayer" Rahikainen – soolokitara kappaleessa Kuolleet
Sami Kokko – taustalaulu kappaleessa Pommitus
Rodrigo "Fatality" Artiga (Kataplexia) – laulu kappaleessa Estrangulados
Arvostelut

Imperiumi: 8/10
Soundi:
Aiheesta muualla

Death Metal Finland Discogsissa. (englanniksi)
Albumi Death Metal Finland Encyclopaedia Metallum -sivustolla (englanniksi)
Sotajumala
| --- | --- |
Studioalbumit:   Death Metal Finland  Teloitus  Kuolemanpalvelus  Raunioissa 
EP:t:  Panssarikolonna
Split-albumit:   Sotajumala/Torture Killer  Sotajumala/Deathchain 
Demot:  Sotajumala
Singlet:  Kuolinjulistus
Videografia:  Slaughter at Lutakko
Barbour

Barbour voi tarkoittaa:
Haley Barbour (s. 1947), yhdysvaltalainen poliitikko
Ian Barbour (1923–2013), yhdysvaltalainen uskontotieteilijä ja filosofi
Julian Barbour (s. 1937), englantilainen fyysikko
Barbourin piirikunta Alabamassa, Yhdysvalloissa
Barbourin piirikunta Länsi-Virginiassa, Yhdysvalloissa
J. Barbour & Sons, tunnettu vahakangastakkien valmistaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Barbour”, voi hakea sivunnimihaulla, laajalla sivunnimihaulla tai tekstihaulla.
Bernardston

| Bernardston |
| --- | --- |
 vaakuna

 Koordinaatit: 42°40′15″N, 72°33′00″W 
Valtio:  Yhdysvallat
Osavaltio:  Massachusetts
Piirikunta:  Franklin
Pinta-ala:  
 – Kokonaispinta-ala:  60.6 km²
 – Josta vettä:  0.0 km² 
Väkiluku (2020):  2 102
Lempinimi::  Falltown
Infobox OKVirheellinen NIMI-arvo: 
Bernardston on kaupunki Yhdysvaltojen koillisosassa Massachusettsin osavaltiossa. Franklinin piirikunnassa sijaitsevassa kaupungissa oli vuonna 2020 väestönlaskennassa 2 102 asukasta.
Maantiede

Kaupungin pinta-ala on 60,62 neliökilometriä, ja sen korkein kohta on 251 metriä. Bernardston rajautuu pohjoisessa Vermontin osavaltioon kuuluvassa Windhamin piirikunnassa sijaitseviin Guilfodin ja Vernonin kaupungeihin, idässä Norfieldiin, kaakossa Gilliin, lounaassa Greenfieldiin ja lännessä Leydeniin.
Tunnettuja Bernardstonilaisia > Poliitikkoja ja yhteiskunnallisia vaikuttajia

Bryant Butler Brooks (1861-1944), karjatilallinen ja  Wyomingingin kuvernööri vuosina 1905-1911, syntynyt Bernardstonissa
Samuel Clesson Allen (1772-1842), poliitikko ja edustajainhuoneen jäsen vuosina 1817-1829.
Jean Brooks Greenleaf(1832.1918),suffragetti ja naisasialiikkeen vaikuttaja
Urheilijoita

Adam Harrington(s.1980), ammattilaiskoripalloilija ja valmentaja
Barolo (Italia)

| Barolo |
| --- | --- |
 Barolon kylä ja linna
 vaakuna
 Barolo
 Koordinaatit: 44°37′N, 7°56′E 
Valtio:   Italia
Alue:  Piemonte
Maakunta:  Cuneo
Pinta-ala:  
 – Kokonaispinta-ala:  5,69  km²
Väkiluku (2013):  713 
 – Väestötiheys:  125  as./km²
Postinumero:  12060
 
 www.comune.barolo.cn.it 
Infobox OKVirheellinen NIMI-arvo: 
Barolo on kunta Italiassa Piemonten alueella sijaitsevassa Cuneon maakunnassa. Barolo sijaitsee noin 15 kilometriä Albasta lounaaseen.
Historiaa

Kunnan historia ulottuu aina keskiajalle saakka.
Talous

Kunta on barolo-viinin tuotantoalueen keskus.
Linnat

Barolon keskustaa hallitsee suuri linna, Castello Falletti di Barolo. Linnassa sijaitsee viinimuseo, jossa esitellään alueen viinintuotantoa. Barolon linnassa on lukuisien vanhojen salien lisäksi nähtävillä Silvio Pellicon historiallinen kirjasto. Linnassa on myös taidenäyttelyitä. La Morraan johtavan tien varrella on toinen linna, Castello della Volta, joka myös näkyy Barolon kylään.
Bissorã

| Bissorã |
| --- | --- |
 Oion osa-alueet.
 Bissorã
 Koordinaatit: 12°13′28″N, 15°26′58″W 
Valtio:  Guinea-Bissau
Alue:  Oion alue
Hallinto:  
 – Asutustyyppi:  kaupunki
 – Hallinnon tyyppi:  osa-alue
Väkiluku (2009):  9 520 (kaupunki) 56 585 (osa-alue)
Infobox OKVirheellinen NIMI-arvo: 
Bissorã on kaupunki sekä osa-alue eli sektori Oion alueella Guinea-Bissaussa. Se sijaitsee Cacheujoen eteläpuolella 40 kilometriä Farimista kaakkoon. Kaupungissa on 9 520 ja osa-alueella 56 585 asukasta (vuonna 2009, väestönlaskenta).
Bissorãn osa-alueen pinta-ala on 1 122,9 neliökilometriä. Kaupunkiväestön osuus on 16,8 %.
Deftones

| Deftones |
| --- | --- |

 Deftones vuonna 2007.
Tiedot
Toiminnassa:  1988–
Tyylilaji:  alternative metal, alternative rock, kokeellinen rock, nu metal
Kotipaikka:   Sacramento, Kalifornia, Yhdysvallat
Laulukieli:  englanti
Jäsenet:  Chino Moreno, laulu, kitara   Stephen Carpenter, kitara   Abe Cunningham, rummut   Frank Delgado, koskettimet   Fred Sablan, basso (2021-) 
Entiset jäsenet:  Chi Cheng, basso (1988–2008)  Sergio Vega, basso (2009-2021) 
Levy-yhtiö:  Warner Music   Maverick Records   Reprise Records  
Aiheesta muualla
Kotisivut
Deftones on yhdysvaltalainen alternative metal -yhtye, joka on kotoisin Kalifornian Sacramentosta. Deftones yhdistelee musiikissaan popin ja metallin elementtejä. Yhtyeen suurimpiin vaikuttajiin kuuluvat mm. The Cure, Morrissey, Depeche Mode, Faith No More, Bad Brains, Fear Factory ja Meshuggah. Deftones tuli erittäin suosituksi kolmannella studioalbumillaan White Pony (2000). Yhtyeen tunnetuimpiin kappaleisiin lukeutuvat mm. "Be Quiet And Drive (Far Away)", "Digital Bath", "Back To School (Mini Maggit)", "Change (In The House Of Flies)", "Minerva", ja "Hole In The Earth". Yhtyeen kappale "Elite" (albumilta White Pony) voitti vuonna 2001 Grammyn parhaana metalliesityksenä (Best Metal Performance).
Yhtyeen oli tarkoitus levyttää albuminsa Eros ja julkaista se vuosien 2008–2009 aikana, mutta basisti Chi Chengin jouduttua vuoden 2008 loppupuolella auto-onnettomuuteen ja sitä seuranneeseen koomaan oli yhtyeen pakko hyllyttää kyseinen projekti. Yhtye otti riveihinsä Chin tuuraajaksi Sergio Vegan (entinen Quicksand-basisti) ja levytti uuden levyn ja julkaisi sen nimellä Diamond Eyes vuonna 2010. Koi No Yokan ilmestyi vuonna 2012. Yhtyeen viimeisin albumi Ohms julkaistiin 2020.
Deftones on esiintynyt Suomessa viidesti, Provinssirockissa vuosina 2000, 2006 ja 2022,  Helsingissä ravintola Circuksessa elokuussa 2011 sekä Tuska-festivaaleilla vuonna 2022.
Jäsenet

Chino Moreno - laulu, kitara (1988–)
Stephen Carpenter - kitara (1988–)
Abe Cunningham - rummut (1988–)
Fred Sablan - basso (2021-)
Frank Delgado - koskettimet (1997–)
Jäsenet > Kiertuejäsenet

Lance Jackman - rytmikitara, taustalaulu (2022–)
Jäsenet > Entiset jäsenet

Chi Cheng - basso (1988–2008)
Sergio Vega - basso (2009–2021)
Diskografia > Studioalbumit

Adrenaline (1995)
Around the Fur (1997)
White Pony (2000)
Deftones (2003)
Saturday Night Wrist (2006)
Diamond Eyes (2010)
Koi No Yokan (2012)
Gore (2016)
Ohms (2020)
Diskografia > EP:t

Live (1998)
Back To School (Mini Maggit) (2001)
Live: Volume 1 – Selections from Adrenaline (2013)
Diskografia > Kokoelmat

B-sides & Rarities (2005)
Covers (2011)
The Vinyl Collection 1995—2011 (2011)
Diskografia > Singlet

7 Words (1995)
Bored (1996)
My Own Summer (Shove It) (1997)
Be Quiet and Drive (Far Away) (1998)
Change (In the House of Flies) (2000)
Digital Bath (2001)
Minerva (2003)
Hexagram (2003)
Hole in the Earth (2006)
Mein (2007)
Rocket Skates (2010)
Diamond Eyes (2010)
Sextape (2010)
You've Seen the Butcher (2010)
Leathers (2012)
Tempest (2012)
Swerve City (2013)
Romantic Dreams (2013)
Prayers/Triangles (2016)
Doomed User (2016)
Hearts/Wires (2016)
Phantom Bride (feat. Jerry Cantrell) (2016)
Ohms (2020)
Genesis (2020)
Knife Prty (Purity Ring Remix) (2020)
Ceremony (2021)
Aiheesta muualla

Deftonesin virallinen sivusto (englanniksi)
Belfastin yliopisto

| Belfastin yliopisto> Queen’s University Belfast |
| --- | --- |
  

Motto:  lat. Pro tanto quid retribuamus
Perustettu:  1845
Tyyppi:  julkinen tutkimusyliopisto
Rehtori:  Ian Greer
Kansleri:  Hillary Clinton
Opiskelijoita:  24 915 (2019–2020)
Sijainti:  Belfast,  Pohjois-Irlanti,  Yhdistynyt kuningaskunta (54°35′3″N, 5°56′5″W)
Yhteistyö:  Russell-ryhmä
Sivusto:  qub.ac.uk
Belfastin yliopisto (engl. Queen’s University Belfast, virallisesti The Queen’s University of Belfast) on Belfastissa Pohjois-Irlannissa sijaitseva yliopisto. Se on perustettu vuonna 1845.
Belfastin yliopisto on osa 24 brittiläisestä yliopistosta koostuvaa Russell-ryhmä.
Historia

Belfastin yliopiston edeltäjä, Belfast Academical Institution, perustettiin vuonna 1810, ja se on edelleen olemassa toisen asteen oppilaitoksena nimellä Royal Belfast Academical Institution. Nykyinen yliopisto perustettiin nimellä Queen’s College, Belfast vuonna 1845 osaksi Irlannin Queen’s Universityä, johon kuuluivat myös Corkin ja Galwayn samannimiset colleget. Queen’s University perustettiin tunnustuksettomaksi yliopistoksi vastapainoksi Dublinin Trinity Collegelle, joka oli anglikaaninen yliopisto. Yliopisto on nimetty sen perustamisajankohtana hallinneen kuningatar Viktorian kunniaksi. Yliopiston päärakennuksen suunnitteli vuonna 1849 arkkitehti Charles Lanyon.
Yliopiston ensimmäisenä toimintavuonna opiskelijoita oli 90. Vuoteen 1909 mennessä opiskelijoiden määrä oli kasvanut 600:aan.
Vuonna 1879 Queen’s Universityn tilalle perustettiin Royal University, joka lakkautettiin vuonna 1908, jolloin sen tilalle perustettiin itsenäiset yliopistot Belfastin yliopisto ja Irlannin kansallinen yliopisto.
Hallinto

Yliopisto käsittää 15 laitosta, jotka toimivat kolmen tiedekunnan alaisuudessa:
taiteiden sekä humanististen ja yhteiskunnallisten tieteiden tiedekunta
tekniikan ja fysikaalisten tieteiden tiedekunta
lääketieteen, terveystieteiden ja biologian tiedekunta
Tiedekuntien lisäksi yliopistossa toimii eräitä tutkimuslaitoksia.
Yliopistoa johtaa muodollisesti kansleri, jossa virassa on tammikuusta 2020 lähtien toiminut Hillary Clinton. Tosiasiallinen johtaja on kuitenkin varakansleri, jona on elokuusta 2018 lähtien toiminut Ian Greer.
Yliopiston toimintaa säätelee monarkin myöntämä peruskirja sekä sen nojalla annetut säännöt ja työjärjestys. Nykyisen peruskirjan on antanut kuningatar Elisabet II vuonna 2015. Yliopiston päättävä elin on senaatti, jonka jäseninä on yliopiston henkilökuntaa ja opiskelijoita.
Opetus ja opiskelijat

The Guardian on sijoittanut Belfastin yliopiston brittiläisten yliopistojen vertailussa sijalle 33, The Times sijalle 24 ja Complete University Guide sijalle 34. Maailmanlaajuisessa vertailussa se on sijoitettu Shanghai Rankingissa sijalle 401–500, CWTS Leiden Rankingissa sijalle 420, QS World University Rankingsissa sijalle 216 ja Times Higher Educationin vertailussa sijalle 201–250.
Valtaosa yliopiston opiskelijoista on kotoisin Pohjois-Irlannista, ja vuonna 2007 opiskelemaan hyväksytyistä 99,5 prosenttia on opiskellut valtion ylläpitämissä kouluissa. Vuonna 2015 yliopisto hyväksyi opiskelijoikseen 86,1 prosenttia hakijoista.
Belfastin yliopiston ylioppilaskunnan jäseniä ovat automaattisesti kaikki yliopiston opiskelijat, jotka valitsevat sen edustajiston, joka taas valitsee ylioppilaskunnan hallituksen.
Alumnit

Belfastin yliopiston entisiin opiskelijoihin lukeutuvat muiden muassa Irlannin entinen presidentti presidentti Mary McAleese, nobelistit runoilija Seamus Heaney ja poliitikko David Trimble, poliitikot Reg Empey, Mark Durkan, Nigel Dodds, Conor Murphy ja Eoin MacNeill, näyttelijät Liam Neeson ja Stephen Rea, fyysikko John Stewart Bell, virologi Thomas Henry Flewett, lääkäri John Bodkin Adams sekä virkamies Robert Hart.
Aiheesta muualla

Wikimedia Commonsissa on kuvia tai muita tiedostoja aiheesta .
Yliopiston sivusto
Bistrica

| Bistrica |
| --- | --- |

Alkulähde:  Kamnik–Savinja Alpit  46°19′40.4″N, 14°35′14.68″E
Laskupaikka:  Sava, lähellä Ljubljanaa
Maat:   Slovenia
Pituus:  33 km
Alkulähteen korkeus:  600 m
Virtaama:  20,9 m³/s
Valuma-alue:  530 km²
Bistrica (sloveeniksi Kamniška Bistrica) on alppijoki Pohjois-Sloveniassa. Se on Savan sivujoki. Bistirica on 33 kilometriä pitkä, ja sen valuma-alue on 530 neliökilometriä.
Blount

Blount voi viitata ainakin seuraaviin asioihin:
Paikkoja

Blount (Georgia)
Blount (Länsi-Virginia)